ผลการแข่งขันฟุตบอลอาเซียน คัพ รอบรองชนะเลิศ 2024  นัดแรก “ไทย” แพ้ “ฟิลิปปินส์” โดยมาซาทาดะ อิชิอิ หัวหน้าผู้ฝึกสอน ขอโทษกับผลการแข่งขัน ซึ่งเป็นการพ่ายแพ้ฟิลิปปินส์ครั้งแรกในรอบ 52 ปี เผยว่า ผมไม่ทราบสถิติว่าเราไม่เคยแพ้พวกเขาในรายการนี้มาก่อนเลย ฟุตบอลอาเซียนมีความยากตรงที่ การแพ้-ชนะ เกิดขึ้นได้เสมอ หลังจากนี้ต้องมาดูว่าการที่เราเสียสองประตูในเกมนี้ เราต้องมองว่าจะแก้ไขอย่างไรเพื่อไม่ให้เสียประตูอีก
.
โปรแกรมนัดต่อไป ทีมชาติไทย จะทำศึกชิงแชมป์อาเซียน 2024 รอบรองชนะเลิศ นัดสอง พบกับ ทีมชาติฟิลิปปินส์ ที่ สนามราชมังคลากีฬาสถาน ในวันที่ 30 ธันวาคม เวลา 20.00 น. ครั้งนี้ไม่มีกฏอเวย์โกล หรือ ยิงประตูทีมเยือน เมื่อแข่งจบ 2 นัด ใครสกอร์มากกว่า ก็เป็นฝ่ายชนะ

#เรื่องเล่าเช้านี้ #ข่าวช่อง3 #ข่าวกีฬา